《故剑》
清代·张坦

龙泉出尘匣，四壁动光芒。酒罢照霜月，镫昏即战场。

飞腾随候至，珠玉待城量。此腹容卿辈，恩仇望汝忘。

作者简介：张坦，字逸峰，号青雨，抚宁人。康熙癸酉举人，官内阁中书。有《履阁诗集》。姜西溟曰：“《登泰山》古诗及诸五言近体，飘渺隽宕，气格浑成，求之唐诗家，天分绝类李白。”陶凫芗曰：“逸峰昆季承其父鲁庵、叔笨山之学问，与同时诸名士游，故所作皆清逸妥帖，彬彬乎质有其文。”